Taem yumi save nem blong God, yumi trastem hem (10)
Long daerekta. Blong singsing long taem blong Mut-laben.* Singsing blong Deved.א [Aleph]9 O Jehova, bambae mi presem yu long fulhat blong mi.Bambae mi talemaot olgeta gudgudfala wok blong yu.+2 Bambae mi glad mo mi harem gud tumas long yu.Yu yu Hae Olgeta, bambae mi singim ol sing blong presem* nem blong yu.+ב [Beth]3 Taem ol enemi blong mi oli tanraon i gobak,+Bambae oli stambol mo oli lus nomo long fored blong yu.4 From yu yu mekem se oli jajem mi long stret rod.Yu sidaon long tron* blong yu, yu stap jajem man long stret fasin.+ג [Gimel]5 Yu yu tok strong long ol nesen,+ mo yu distroem ol man nogud,Yu stap ravemaot nem blong olgeta gogo i no save finis.6 Enemi ya oli spolem hem we oli flatemgud hem finis.Yu yu rutumaot ol taon blong olgeta finis,Mo ol man bambae oli no moa tingbaot olgeta.+ה [He]7 Be Jehova i king blong olwe.+Hem i putumap finis tron* blong hem blong mekem jastis.+8 Bambae hem i jajem wol ya we ol man oli laef long hem,* long stret fasin.+Bambae hem i mekem ol desisen we oli stret folem loa, taem i jajem ol nesen.+ו [Waw]9 Jehova bambae i kam wan sefples blong haed,* blong olgeta we ol man oli stap spolem olgeta,+Wan sefples blong haed long taem blong trabol.+10 O Jehova, olgeta we oli save gud nem blong yu, bambae oli trastem yu,+Bambae yu neva lego olgeta we oli stap lukaotem yu.+ז [Zayin]11 Yumi singsing presem Jehova we i stap long Saeon,Yumi mekem ol man oli save ol wok blong hem.+12 From Man we i gat raet blong askembak blad blong olgeta, i stap tingbaot olgeta,+Bambae hem i no fogetem krae blong olgeta we oli stap harem nogud.+ח [Heth]13 Yu kaen long mi, O Jehova, yu luk ol trabol ya we ol man we oli no laekem mi oli mekem long mi,Yu nao yu leftemap mi mi kamaot long get blong ded,+14 Blong mi save stap long get blong dota blong Saeon,+ mi talemaot ol wok blong yu we i stret blong presem yu from,Mo blong harem gud from ol samting we yu mekem blong sevem mi.+ט [Teth]15 Ol nesen oli draon insaed long hol we olgeta nomo oli digim,Leg blong olgeta nomo i fas long net we oli bin haedem.+16 Ol man oli save Jehova from jajmen we hem i stap mekem i kamtru,+Ol rabis man oli foldaon finis long trap we han blong olgeta nomo i mekem.+Higaion.* (Selah)י [Yod]17 Ol man nogud bambae oli tanraon oli ron from Gref,*Yes, hemia olgeta nesen we oli fogetem God.18 Be God bambae i no fogetem ol puaman oltaem,+Mo ol man we oli gat tingting daon, hop blong olgeta bambae i neva lus.+כ [Kaph]19 !O Jehova, yu girap! Yu no letem man we i blong ded nomo, i win.I gud ol nesen oli kasem jajmen stret long fes blong yu.+20 O Jehova, yu mekem se fraet i kilim nogud olgeta,+I gud ol nesen oli save se oli man nomo, oli blong ded nomo. (Selah)
tpi_Latn tpi_Latn